CELEX: C2005/296/32
Language: et
Date: 2005-11-26 00:00:00
Title: Kohtuasi C-369/05: Euroopa Ühenduste Komisjoni  7. oktoobri 2005  hagi Kreeka Vabariigi vastu

26.11.2005   
            
            
               ET
            
            
               Euroopa Liidu Teataja
            
            
               C 296/17
            
         Euroopa Ühenduste Komisjoni 7. oktoobri 2005 hagi Kreeka Vabariigi vastu
   (Kohtuasi C-369/05)
   (2005/C 296/32)
   kohtumenetluse keel: kreeka
   Euroopa Ühenduste Komisjon esitas 7. oktoobril 2005 Euroopa Ühenduste Kohtule hagi Kreeka Vabariigi vastu. Hageja esindajad on õigusnõunik Maria Patakia ja õigustalituse ametnik Nicola Yerell, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Kreeka Vabariik ei ole vastu võtnud vajalikke õigus- ja haldusnorme nõukogu 27. novembri 2000. aasta direktiivi 2000/79/EÜ (1), mis käsitleb Euroopa Lennuettevõtjate Ühenduse (AEA), Euroopa Transporditöötajate Föderatsiooni (ETF), Euroopa Lennumeeskonnaliikmete Liidu (ECA), Euroopa Piirkondlike Lennuettevõtjate Ühenduse (ERA) ja Rahvusvahelise Lennutranspordiettevõtjate Ühenduse (IACA) sõlmitud kokkulepet tsiviillennunduse lennupersonali tööaja korralduse kohta, täitmiseks või vähemalt ei ole komisjoni neist teavitanud, siis on Kreeka Vabariik rikkunud sellest direktiivist tulenevaid kohustusi;
            
         
               2)
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               —
            
            
               Direktiivi siseriiklikku õiguskorda ülevõtmise tähtaeg möödus 1. detsembril 2003.
            
         
      (1)  EÜT L 302, 1.12.2000, lk 57-60.